钦定古今图书集成/历象汇编/乾象典/第053卷 > 野鸡
## 钦定古今图书集成/历象汇编/乾象典/第053卷 > 野鸡

按：《星经》阙，《史记天官书》《汉书天文志》俱不载。

按《晋书天文志》：“野鸡一星，主变怪，在军市中。”

按：《隋书》《宋史天文志》俱同。

按《观象玩占》：“野鸡一星，军市中，主知变怪，虞伏奸。”又
曰：“野鸡，大将也，主屯营，军之号令，警急设备。”

按：《历学会通》：“野鸡在军市中，掌野外之禽，鸣则天下
野鸡尽雊，亦曰知夜晨鸣，则凡鸡始鸣也。”